Polisie vind dwelms ná wenkDie dwelms waarop beslag gelê is. Foto: SAPD/Verskaf Kol. Tembinkosi Kinana, woordvoerder van die polisie, het gesê lede van die blitspatrollie het Vrydagoggend op ŉ sakeperseel in Voortrekkerweg in Maitland toegesak na hulle ŉ wenk van die publiek ontvang het. “Nadat daar toestemming gekry is om die perseel te deursoek, is daar op 63 plastieksakkies Mandrax-poeier, 18 sakkies tik en drie skale beslag gelê,” het Kinana gesê. ŉ 52-jarige man wat glo die bestuurder van die onderneming is, is in hegtenis geneem op aanklagte wat met dwelmhandel verband hou. Die verdagte sal na verwagting Maandag in die Kaapstad-landdroshof verskyn.